Evrópuverkefninu VISKA ( Visible Skills of Adults ) lýkur senn og verður lokaráðstefna þess haldin hér á landi þann 4. febrúar 2020 . Tilraunahluti verkefnisins hefur gengið vel hér á landi , þar sem 50 innflytjendur tóku þátt í raunfærnimati hjá IÐUNNI fræðslusetri og Miðstöð símenntunar á Suðurnesjum . Verkefnið hefur stuðlað að sýnileika á hæfni innflytjenda og vottunar á henni . Ljóst er að huga þarf nánar að aðgengi innflytjenda að raunfærnimati , ráðgjöf og menntakerfinu . Nánari upplýsingar má finna á vef verkefnisins : www.viskaproject.eu . Lokaráðstefna verkefnisins verður haldin þann 4. febrúar nk , kl. 13.00 - 15.30 í húsnæði IÐUNNAR fræðsluseturs að Vatnagörðum 20 í Reykjavík . Hér er hægt að skrá sig . Fræðslumiðstöð atvinnulífsins og IÐAN-fræðslusetur hafa stýrt verkefninu hér á landi fyrir hönd Mennta - og menningarmálaráðuneytisins .